พอดีลิ้นเป็นฝ้ามา ได้ 3-4 วันครับ มีอาการโคนลิ้นมีตุ่มใหญ่ๆ 2 ตุ่ม อาการเป็นหลังจากเป็นอาการไข้หวัด โดยได้รับยา Roxithromycin มาทาน แต่ตอนนี้หยุดทานมาประมาณ 1 อาทิตย์แล้วครับ
สวัสดีค่ะ อาการฝ้าขาวที่ลิ้น อาจเกิดจาก-เชื้อราที่ลิ้น-โรคทางผิวหนังอืนๆเช่นโรคไลเคนพลานัสคือการอักเสบเรื้อรังที่ปากและลิ้น-การดูแลสุขอนามัยในช่องปากที่ไม่ดีพอ-ภาวะขาดน้ำ-ดื่มแอลกอฮอล์มาก-สูบบุหรี่หรือใช้ยาสูบการดูแลตัวเองเบื้องต้น งดการสูบบุหรี่และดื่มแอลกอฮอล์ แปรงฟันวันละ 2 ครั้งเช้าเย็นและควรแปรงที่ลิ้นด้วย ดื่มน้ำมากๆ และงดรับประทานอาหารรสจัดที่ทำให้เจ็บลิ้นมากขึ้นควรไปพบแพทย์เพื่อตรวจเพิ่มเติมกรณีที่เป็นฝ้าขาวมานานไม่หายไป เจ็บลิ้นร่วมด้วย ถ้าเป็นเชื้อราที่ลิ้น แพทย์จะให้ยาอมฆ่าเชื้อราในปากมาใช้ประมาณ 1-2 สัปดาห์ หากเป็นเชื้อราที่ลิ้นเรื้อรังเป็นๆหายๆ แพทย์อาจจะหาสาเหตุอื่นๆร่วมด้วยเช่นภาวะภูมิคุ้มกันผิดปกติ โรคเบาหวานส่วนอาการเป็นไข้หวัดที่เกิดจากการติดเชื้อแบคทีเรียนั้น อาจต้องใช้ยาฆ่าเชื้อเช่น Roxithromycin ดังที่กล่าวมา แนะนำกินยาให้ครบ ส่วนเรื่องตุ่มที่โคนลิ้นนั้นอาจเกิดจากร้อนใน แผลในปาก ก้อนเนื้อที่ลิ้นเป็นต้น ไม่ได้สัมพันธ์กับเรื่องฝ้าขาวที่ลิ้นโดยตรง หากยังมีตุ่มเรื้อรังไม่หายไป ก็ควรพบแพทย์เพื่อตรวจเพิ่มเติม